smcproject/ml-wiki-sentences huggingface dataset:
ഒരു സാർവ്വദേശീയ സംഘടനയാണ് വൈ.എം.സി.എ (YMCA) എന്ന് ചുരുക്കപ്പേരിൽ അറിയപ്പെടുന്ന യങ് മാൻസ് ക്രിസ്ത്യൻ അസോസിയേഷൻ 125 ദേശീയ അസോസിയേഷനുകളിലായി 58 ദശലക്ഷത്തിൽപ്പരം അംഗങ്ങൾ ഈ സംഘടനയിലുണ്ട്.
ആരോഗ്യകരമായ ശരീരത്തിനും മനസ്സിനും ആത്മാവിനും വേണ്ടി ക്രൈസ്തവ മൂല്യങ്ങൾ പാലിക്കുന്നവരുടെ സംഘമെന്ന നിലയിൽ 1844 ജൂൺ 6 നു ലണ്ടനിലാണ് ഈ സംഘടന സ്ഥാപിതമായത്.
വൈ.എം.സി.എ യുടെ അടയാളമായ ചുവന്ന ത്രികോണത്തിന്റെ മൂന്ന് വശങ്ങൾ ഈ നിലപാടിനെയാണ് പ്രതിനിധാനം ചെയ്യുന്നത്.
പ്രാദേശിക തലത്തിൽ സംഘടിപ്പിക്കപ്പെടുന്ന വൈ.എം.സി.എ കൾ അതത് ദേശീയ ഘടകങ്ങളുമായി സ്വയമേവ അഫിലിയേറ്റ് ചെയ്യുന്നു.
ദേശീയ അസോസിയേഷനുകൾ വൈ. എം. സി. എ കളുടെ പ്രാദേശിക സഖ്യങ്ങളുമായും ദേശീയ സഖ്യവുമായും അഫിലിയേറ്റ് ചെയ്യുന്നു.
"യുവതയുടെ ശാക്തീകരണം" എന്നതാണ് ലോക സഖ്യത്തിന്റെ പ്രധാന മുദ്രാവാക്യം.
അതിന്റെ ആസ്ഥാനം സ്വിറ്റ്സർലണ്ടിലെ ജനീവയാണ് .
രാജേന്ദ്ര കുമാരി ബാജ്പേയ്
ഇന്ത്യയിലെ ഒരു പ്രമുഖ രാഷ്ട്രീയ പ്രവർത്തകയും മുൻ കേന്ദ്ര മന്ത്രിയുമായിരുന്നു രാജേന്ദ്ര കുമാരി ബാജ്‌പേയ്‌ (Rajendra Kumari Bajpai) കേന്ദ്ര ഭരണപ്രദേശമായ പുതുച്ചേരിയുടെ ലഫ്റ്റനന്റ് ഗവർണറായിരുന്നു രാജേന്ദ്ര കുമാരി ബാജ്‌പേയ്.
ഉത്തർപ്രദേശിലെ സിതാപുർ ലോക്‌സഭാ മണ്ഡലത്തിൽ നിന്ന് 1980, 1984, 1989 എന്നീ വർഷങ്ങളിൽ ഇന്ത്യൻ നാഷണൽ കോൺഗ്രസ്സിന്റെ പ്രതിനിധിയായി മത്സരിച്ച് ലോക്‌സഭയിലേക്ക് തിരഞ്ഞെടുക്കപ്പെട്ടു.
മുൻ ഇന്ത്യൻ പ്രധാനമന്ത്രി ഇന്ദിരാഗാന്ധിയുടെ അടുത്ത വിശ്വസ്തയായിരുന്നു.
1925 ഫെബ്രുവരി എട്ടിന് ബിഹാറിലെ ഭഗൽപൂർ ജില്ലയിൽ എസ് കെ മിശ്രയുടെ മകളായി ജനിച്ചു.
ഇന്ത്യൻ നാഷണൽ കോൺഗ്രസ്സിന്റെ നേതാവും മധ്യപ്രദേശിലെ പ്രഥമ മുഖ്യമന്ത്രിയുമായ രവിശങ്കർ ശുകഌയുടെ പൗത്രിയുമാണ്.
അലഹബാദ് സർവ്വകലാശാലയിൽ നിന്ന് മാസ്റ്റർ ബിരുദവും പിഎച്ച്ഡിയും കരസ്ഥമാക്കി.
1942ലെ ക്വിറ്റ് ഇന്ത്യ പ്രസ്ഥാനത്തിൽ പങ്കെടുത്ത ഡിഎൻ ബാജ്‌പേയിയെ 1947ൽ വിവാഹം ചെയ്തു.
1962 മുതൽ 1977വരെ ഉത്തർപ്രദേശ് നിയമസഭയിൽ അംഗമായിരുന്നു.
ഉത്തർപ്രദേശ് സംസ്ഥാന കോൺഗ്രസ് അധ്യക്ഷയും പ്രധാനമന്ത്രി ഇന്ദിരാഗാന്ധിയുടെ അടുത്ത വിശ്വസ്തയുമായിരുന്നു.
1970 മുതൽ 77 വരെ ഉത്തർപ്രദേശ് സർക്കാരിലെ വിവിധ വകുപ്പുകളിൽ മന്ത്രിയായി.
ഉത്തർപ്രദേശിലെ സിതാപുർ ലോക്‌സഭാ മണ്ഡലത്തിൽ നിന്ന് 1980, 1984, 1989 എന്നീ വർഷങ്ങളിൽ  ലോക്‌സഭയിലേക്ക് തിരഞ്ഞെടുക്കപ്പെട്ടു.
1984 മുതൽ 86വരെ സ്വതന്ത്ര ചുമതലയുള്ള കേന്ദ്ര സാമൂഹ്യ ക്ഷേമ സഹമന്ത്രിയായി.
1986 മുതൽ 1987 വരെ കേന്ദ്ര തൊഴിൽ സഹമന്ത്രി, 1987 മുതൽ 89 വരെ രാജീവ് ഗാന്ധി മന്ത്രിസഭയിൽ സാമൂഹ്യ ക്ഷേമ മന്ത്രിയായി.
1995 മെയ് രണ്ടു മുതൽ 1998 ഏപ്രിൽ 22 വരെ പുതുച്ചേരിയുടെ ലഫ്റ്റനന്റ് ഗവർണറായി നിയമിതയായി.
കിഡ്‌നി സംബന്ധമായ രോഗത്തെ തുടർന്ന് 1999 ജൂലൈ 17ന് അരഹബാദിൽ വെച്ച് മരണപ്പെട്ടു.
രാജേന്ദ്ര ചോളൻ Rajendra Chozha I Rajendra Chozha I രാജേന്ദ്ര ചോഴന്റെ സാമ്രാജ്യംc.
1030 CE ചോഴ രാജാക്കന്മാരുടേയും ചക്രവർത്തിമാരുടേയും പട്ടിക ആദ്യകാല ചോഴരാജാക്കൾ എല്ലാളൻ കുലക്കോട്ടൻ ഇളംചേട്ചെനി കരികാലചോളൻ നെടുങ്കിള്ളി നളൻകിള്ളി കില്ലിവാലവൻ കോപ്പെരുഞ്ചോഴൻ കൊച്ചെംഗനൻ പെരുനാർകില്ലി Interregnum ( c. ) മധ്യകാല ചോളരാജാക്കൾ വിജയാലയ ചോഴൻ 848–891(?) ആദിത്യ ചോളൻ I 891–907 പരന്തക ചോളൻ I 907–950 ഗന്ധരാദിത്യ ചോളൻ 950–957 അരിഞ്ജയ ചോളൻ 956–957 സുന്ദര ചോളൻ 957–970 ആദിത്യ ചോളൻ II (co-regent) ഉത്തമ ചോളൻ 970–985 രാജരാജ ചോളൻI 985–1014 രാജേന്ദ്ര ചോളൻ I 1012–1044 രാജേന്ദ്രരാജ ചോളൻ 1044–1054 രാജേന്ദ്ര ചോളൻ II 1054–1063 വീരരാജേന്ദ്ര ചോളൻ 1063–1070 ആദിരാജേന്ദ്ര ചോളൻ 1070–1070 പിൽകാല ചോഴരാജാക്കൾ കുലോത്തുങ്ക ചോളൻ I 1070–1120 വിക്രമ ചോളൻ 1118–1135 കുലോത്തുങ്ക ചോളൻ II 1133–1150 രാജരാജ ചോളൻ II 1146–1173 രാജാധിരാജ ചോളൻ II 1166–1178 കുലോത്തുങ്ക ചോളൻ III 1178–1218 രാജരാജ ചോളൻ III 1216–1256 രാജേന്ദ്ര ചോളൻ III 1246–1279 അനുബന്ധ രാജവംശങ്ങൾ ആന്ധ്രയിലെ തെലുങ്കു ചോളർ കലിംഗയിലെ ചോഡഗംഗങ്ങൾ സിബുവിലെ രാജ്‌നേറ്റ് ചോഴ സമൂഹം ചോള സർക്കാർ ചോള മിലിട്ടറി ചോള നേവി ചോള കല ചോള സാഹിത്യം ചോളയുടെ പതാക ഗ്രേറ്റ് ലിവിംഗ് ചോള ക്ഷേത്രങ്ങൾ സോളേശ്വര ക്ഷേത്രങ്ങൾ പൂമ്പുഹാർ ഉറയൂർ മേലകടമ്പൂർ ഗംഗൈകൊണ്ട ചോളപുരം തഞ്ചാവൂർ തിരുവാരൂർ ക സ തി
രാജരാജ ചോളൻ ഒന്നാമന്റെ മകൻ ആയിരുന്ന പ്രഗൽഭനായ ചോള രാജാവായിരുന്നു രാജേന്ദ്ര ചോളൻ ( തമിഴ് : முதலாம் இராசேந்திர சோழன்).
തന്റെ പിതാവിന്റെ സാമ്രാജ്യ വികസന നയം പൂർവാധികം ശക്തിയോടെ ഇദ്ദേഹം നടപ്പിലാക്കി.1018 ൽ രാജേന്ദ്രൻ പാണ്ഡ്യരെ നിശ്ശേഷം പരാജയപ്പെടുത്തി .
സിലോണും ഇദ്ദേഹത്തിന്റെ അധികാര പരിധിയിൽ ഉൾപ്പെട്ടിരുന്നു.
റായ്ച്ചൂർ , ബംഗാൾ തുടങ്ങിയ് ഉത്തര ഭാരതത്തിലെ പ്രദേശങ്ങളും ഇദ്ദേഹം കീഴടക്കി.
ഗംഗൈ കൊണ്ട ചോഴൻ എന്ന പദവി ഇദ്ദേഹം കരസ്ഥമാക്കി.
രാജേന്ദ്രന്റെ സൈനിക വിജയങ്ങൾ തെക്ക് കിഴക്കൻ ഏഷ്യ വരെ എത്തി.
1034 ഇൽ രാജേന്ദ്രൻ ചൈനയിലേക്ക് ഒരു സ്ഥാനപതിയെ അയച്ചതായും ചരിത്രം പറയുന്നു.
ഗംഗൈ കൊണ്ട ചോളപുരം എന്ന പുതിയ തലസ്ഥാന നഗരം പണിതതും പുതിയ ജലസേചന സൗകര്യങ്ങൾ ഉണ്ടാക്കിയതും രാജേന്ദ്രന്റെ ഭരണ നേട്ടങ്ങളായിരുന്നു.
സാഹിത്യത്തിനും സാഹിത്യകാരന്മാർക്കും രാജേന്ദ്രൻ ചെയ്ത സേവനങ്ങളെ മാനിച്ച് ഇദ്ദേഹത്തെ പണ്ഡിത ചോഴൻ എന്നും വിളിക്കാറുണ്ടായിരുന്നു അവലംബം ഇന്ത്യാ ചരിത്രം - എ ശ്രീധരമേനോൻ - ഭാഗം ഒന്ന് - ചോള സാമ്രാജ്യം  - പേജ് 208-209
രാജേന്ദ്ര പ്രസാദ് ഇംഗ്ലീഷ് വിലാസം https://ml.wikipedia.org/wiki/Rajendra_Prasad
രാജേന്ദ്രപ്രസാദ് ( ഹിന്ദി :डा॰ राजेन्द्र प्रसाद ഡിസംബർ 3 , 1884 – ഫെബ്രുവരി 28 , 1963 ) റിപ്പബ്ലിക്ക് ഇന്ത്യയുടെ പ്രഥമ രാഷ്ട്രപതിയാണ് .
രാഷ്ട്രീയ പ്രവർത്തകനായും അഭിഭാഷകനായും സ്വാതന്ത്ര സമര സേനാനിയായും സേവനമനുഷ്ടിച്ച ഇദേഹം ഇന്ത്യൻ നാഷണൽ കോൺഗ്രസിലൂടെയാണ് രാഷ്ട്രീയ രംഗത്ത് എത്തുന്നത്.
ബീഹാർ ഗാന്ധി എന്ന അപരനാമധേയത്തിൽ അറിയപ്പെടുന്നു.
1962 -ൽ  അദ്ദേഹത്തിന് ഭാരതരത്ന പുരസ്കാരം ലഭിച്ചു.
ഭരണഘടനാനിർമ്മാണസഭയുടെ (കോൺസ്റ്റിറ്റുവന്റ്‌ അസ്സംബ്ലി)അധ്യക്ഷനായും  രാജേന്ദ്രപ്രസാദ് സ്ഥാനമനുഷ്ഠിച്ചിട്ടുണ്ട്.
ഇൻഡ്യാ ഡിവൈഡഡ് എന്ന പുസ്തകത്തിന്റെ രചയിതാവാണ്.
ബീഹാറിലെ സീവാൻ ജില്ലയിലെ സെരാദെയ്  എന്ന സ്ഥലത്ത്‌ 1884 ഡിസംബർ 3 -നാണ് രാജേന്ദ്രപ്രസാദ്  ജനിച്ചത്, പിതാവ്  മഹാദേവ് സഹായ്, മാതാവ് കമലേശ്വരി ദേവി.
പ്രസാദിന് അഞ്ചുവയസ്സുള്ളപ്പോൾ തന്നെ മാതാപിതാക്കൾ ഒരു പണ്ഡിതന്റെയടുക്കൽ പേർഷ്യൻ ഭാഷകളും, ഹിന്ദിയും, കണക്കും അഭ്യസിക്കാൻ കൊണ്ടുചെന്നാക്കി.
ഗ്രാമീണപഠനത്തിനുശേഷം ചാപ്ര സർക്കാർ സ്കൂളിലായിരുന്നു പ്രാഥമികവിദ്യാഭ്യാസം.
1896ൽ തന്റെ പന്ത്രണ്ടാം വയസിൽ രാജവൻഷി ദേവിയെ അദ്ദേഹം വിവാഹം കഴിച്ചു.
ഉന്നതപഠനത്തിനായി പിന്നീട് ജ്യേഷ്ഠന്റെയൊപ്പം പാട്നയിലേക്കു പോയി.
അവിടെനിന്നും രണ്ടുവർഷത്തെ വിദ്യാഭ്യാസത്തിനുശേഷം കൽക്കട്ടാ സർവ്വകലാശാലയിൽ സ്കോളർഷിപ്പോടെ പ്രവേശനം ലഭിച്ചു.
1902 ൽ കൽക്കട്ട പ്രസിഡൻസി കോളേജിൽ സയൻസ് മുഖ്യവിഷയമായി എടുത്തു പഠനം തുടങ്ങി.
ഉപരിപഠനത്തിനായി പ്രസാദ് കല ആണ് തിരഞ്ഞെടുത്തത്.
പിന്നീട് അദേഹം സാമ്പത്തികശാസ്ത്രത്തിൽ ശ്രദ്ധിക്കുകയും കൽക്കത്ത യൂണിവേഴ്സിറ്റിയിൽ നിന്നും 1907ൽ ബിരുദാനന്തരബിരുദം നേടുകയും ചെയ്തു ഔദ്യോഗിക ജീവിതം അദ്ധ്യാപകൻ
ബിരുദാനന്തരബിരുദം പൂർത്തിയാക്കിയശേഷം പ്രസാദ് ബീഹാറിലെ എൽ.എസ് കോളേജിൽ അസിസ്റ്റന്റ് പ്രൊഫസ്സറായി ഔദ്യോഗിക ജീവിതം ആരംഭിച്ചു.
ഏറെ കഴിയാതെ അദ്ദേഹം കോളേജിലെ പ്രിൻസിപ്പൾ ആയി എങ്കിലും, നിയമപഠനം ആരംഭിക്കുന്നതിനുവേണ്ടി ഉദ്യോഗം രാജിവെക്കുകയായിരുന്നു.
കൽക്കട്ടയിൽ നിയമപഠനത്തോടൊപ്പം തന്നെ, കൽക്കട്ട സിറ്റി കോളേജിൽ അദ്ധ്യാപകനായി ജോലിയും ചെയ്തിരുന്നു.
1915 ൽ സ്വർണ്ണമെഡലോടെ നിയമത്തിൽ ബിരുദാനന്തരബിരുദം കരസ്ഥമാക്കി.
1937 ൽ അലഹബാദ് സർവ്വകലാശാലയിൽ നിന്നും നിയമത്തിൽ ഡോക്ടറേറ്റും സമ്പാദിച്ചു.
അഭിഭാഷകൻ
1916 ൽ ബീഹാർ ഹൈക്കോടതിയിലും, ഒഡീഷ ഹൈക്കോടതിയിലും അഭിഭാഷകനായി ജോലി ചെയ്തു തുടങ്ങി.
ഇക്കാലത്ത് പാട്ന സർവ്വകലാശാലയിലെ സിൻഡിക്കേറ്റ് അംഗമായും പ്രസാദ് തിരഞ്ഞെടുക്കപ്പെട്ടു.
ഇന്ത്യൻ സ്വാതന്ത്ര്യ സമര പ്രസ്ഥാനം
ഇന്ത്യൻ സ്വാതന്ത്ര സമരത്തിലും രാജേന്ദ്ര പ്രസാദ് നിർണ്ണായക പങ്കാണ് വഹിച്ചത്.
പഠനസമയത്ത് 1906ൽ കൽക്കട്ടയിൽ നടന്ന കോൺഗ്രസ് സമ്മേളന സമയത്ത് അദേഹം വളണ്ടിയറായി പ്രവർത്തിച്ചു.
1911ലാണ് അദേഹം ഇന്ത്യൻ നാഷണൽ കോൺഗ്രസിൽ അംഗമാകുന്നത്.
1916ലാണ് ഇദേഹം മഹാത്മാഗാന്ധിയെ കണ്ടുമുട്ടുന്നത്.
ചമ്പാരൻ സമരത്തിൽ ഗാന്ധിയുടെ നിർദ്ദേശപ്രകാരം അദേഹം പ്രവർത്തിച്ചു.
പിന്നീട് നിസ്സഹകരണസമരം 1920ൽ പ്രഖ്യാപിച്ചപ്പോൾ അതിനോട് യോജിച്ച് യൂണിവേഴ്സിറ്റി ജോലിയും പദവിയും അഭിഭാഷകവൃത്തിയും അദ്ദേഹം ഉപേക്ഷിച്ചു.
വിദേശവിദ്യാഭ്യാസം ബഹിഷ്ക്കരിക്കാൻ ഗാന്ധിജി ആവശ്യപ്പെട്ട സമയത്ത് മകൻ മൃത്യുജ്ഞയ പ്രസാദിനെ അദ്ദേഹം ബീഹാർ വിദ്യാപീഠത്തിൽ ചേർത്തു.
സെർച്ച് ലൈറ്റ്, ദേശ് തുടങ്ങിയ മാസികകളിൽ അദേഹം എഴുതുകയും അവയ്ക്ക് വേണ്ടി ധനസമാഹരണം നടത്തുകയും ചെയ്തു.
1914ലെ ബീഹാർ- ബംഗാൾ വെള്ളപ്പൊക്കത്തിൽ ദുരിതനുഭവിച്ചവരെ സഹായിക്കാനായി നിരവധി പ്രവർത്തനങ്ങളാണ് അദേഹത്തിൻറെ ഭാഗത്തു നിന്നും ഉണ്ടായത്.
മുപ്പത്തിനാലിൽ ബീഹാറിലുണ്ടാ ഭൂകമ്പ സമയത്ത് ജയിലിലിരുന്നും അദ്ദേഹം രക്ഷപ്രവർത്തനത്തിന് നേതൃത്വം നൽകി.
അടുത്ത സഹപ്രവർത്തകനായ അനുരാഗ് നാരായൺ സിൻഹയെ ചുമതലകൾ ഏൽപ്പിച്ചുകൊണ്ട് അദ്ദേഹം പ്രവർത്തനം നടത്തിയത്.
എന്നാൽ ഭൂകമ്പത്തിന് രണ്ട് ദിവസത്തിനു ശേഷം അദ്ദേഹം ജയിൽ മോചിതനായി.
പിന്നീട് ബീഹാർ റിലീഫ് കമ്മിറ്റിക്കും അദ്ദേഹം രൂപം നൽകി.
1935ൽ ക്വെറ്റയിൽ ഭൂകമ്പമുണ്ടായപ്പോൾ അവിടേക്ക് പോകാൻ ബ്രിട്ടീഷ് ഗവർമെൻറ് വിലക്കിയപ്പോൾ പഞ്ചാബിൽ നിന്നുകൊണ്ട് അദ്ദേഹം ഭൂകമ്പദുരിതാശ്വാസ പ്രവർത്തനത്തിന് രൂപം നൽകി.
1934ലെ ബോംബെ സമ്മേളനത്തിലാണ് അദേഹത്തെ ഇന്ത്യൻ നാഷ്ണൽ കോൺഗ്രസിൻറെ അധ്യക്ഷനായി തെരഞ്ഞെടുത്തു.
മുപ്പത്തിയൊന്പതിൽ സുഭാഷ് ചന്ദ്രബോസ് രാജിവച്ചപ്പോഴും അദേഹം കോൺഗ്രസ് അധ്യക്ഷനായി തുടർന്നു.
1942 ആഗസ്റ്റ് 8ലെ കോൺഗ്രസിന്റെ ക്വിറ്റ് ഇന്ത്യ പ്രമേയത്തെ തുടർന്ന് നിരവധി നേതാക്കളാണ് അറസ്റ്റിലായത്.
രാജേന്ദ്ര പ്രസാദിനെ ബീഹാറിലെ സദാഖത്ത് ആശ്രമത്തിൽ നിന്നും അറസ്റ്റ് ചെയ്ത് ബങ്കിപ്പൂർ സെൻറട്രൽ ജയിലിലടച്ചു.
ഏകദേശം മൂന്ന് വർഷത്തോളമുള്ള ജയിൽ ശിക്ഷക്ക് ശേഷം 1945 ജൂണിൽ അദേഹം മോചിതനായി.
1946ൽ ജവഹർലാൽ നെഹ്റുവിൻറെ നേതൃത്വത്തിൽ വന്ന ഇടക്കാല സർക്കാറിൽ വന്ന പന്ത്രണ്ട് നാമനിർദ്ദേശക മന്ത്രിമാരിൽ രാജേന്ദ്രപ്രസാദും ഉൾപ്പെട്ടു.
ഭക്ഷ്യ- കൃഷി വകുപ്പാണ് അദേഹത്തിന് ലഭിച്ചത്.
1946 ഡിസംബർ 11ന് രൂപം നല്കിയ കോൺസ്റ്റിറ്റ്യൂഷൻ അസംബ്ലിയിയുടെ അധ്യക്ഷനായും അദേഹത്തെ തെരഞ്ഞെടുത്തു.
ഈ അസംബ്ലിയാണ് പിന്നീട് ഇന്ത്യൻ ഭരണഘടന തയ്യാറാക്കിയത്.
1947 നവംബറിൽ ജെ.ബി കൃപലാനി രാജിവച്ചപ്പോൾ രാജേന്ദ്രപ്രസാദ് വീണ്ടും കോൺഗ്രസ് അധ്യക്ഷനായി.
പിന്നീട് 1951ലെ പൊതു തെരഞ്ഞെടുപ്പിന് ശേഷം ഇദേഹത്തെ ഇലക്ട്രൽ കോളേജ് ചേർന്ന് പ്രസിഡൻറായി തെരഞ്ഞെടുത്തു.
അതിനുശേഷം സജീവ രാഷ്ട്രീയത്തിൽ നിന്നും വിട്ടുനിന്ന അദേഹം പിന്നീട് നെഹ്റു സർക്കാറിന് പല ഉപദേശങ്ങളും നൽകിയിട്ടുണ്ട്.
സംസ്ഥാനങ്ങളെ വിദ്യാഭ്യാസ രംഗത്ത് ഉയർത്തിക്കൊണ്ടുവരുന്നതിനായി അദേഹം പല നിർദ്ദേശങ്ങളും സമർപ്പിച്ചിരുന്നു.
1957ൽ അദേഹത്തെ വീണ്ടും രാഷ്ട്രപതിയായി തെരഞ്ഞെടുത്തു.
രണ്ട് തവണ ഇന്ത്യൻ രാഷ്ട്രപതിയാകുന്ന ഏക വ്യക്തിയും ഡോ. രാജേന്ദ്ര പ്രസാദാണ്.
1962 മെയ് പതിനാലിന് രാഷ്ട്രപതി സ്ഥാനം ഒഴിഞ്ഞ് അദ്ദേഹം പാട്നയിലേക്ക് മടങ്ങി.
ബീഹാർ വിദ്യാപീഠത്തിന്റെ പ്രവർത്തനങ്ങളിൽ മുഴുകി.
1963 ഫെബ്രുവരി 28ന് അദേഹം അന്തരിച്ചു.
പാറ്റനയിലെ രാജേന്ദ്ര സ്മൃതി സംഗ്രഹാലയം അദേഹത്തിനായി സമർപ്പിച്ചിരിക്കുന്നു.
സാഹിത്യ സംഭാവനകൾ സത്യാഗ്രഹ അറ്റ് ചമ്പാരൻ (1922) ഇന്ത്യാ ഡിവൈഡഡ് (1946) ആത്മകഥ (1946) - ബങ്കിംപൂർ ജയിൽവാസസമയത്ത് എഴുതിയത്.
മഹാത്മാഗാന്ധി ആന്റ് ബീഹാർ (1949) സിൻസ് ഇൻഡിപെൻഡൻസ് (1960) ഭാരതീയ ശിക്ഷ ( ഭാരതീയ വിദ്യാഭ്യാസ രീതികളെക്കുറിച്ച്) പ്രത്യേകതകൾ ഏറ്റവും കൂടുതൽ കാലം രാഷ്ട്രപതിയായിരുന്നയാളാണ് ഇദ്ദേഹം.
ഭരണഘടനാ നിർമ്മാണ സഭയുടെ സ്ഥിരാദ്ധ്യക്ഷനായി തിരഞ്ഞെടുക്കപ്പെട്ടു.
തുടർച്ചയായ രണ്ടുതവണ രാഷ്ട്രപതിയായി.
കേന്ദ്രത്തിൽ കൃഷി, ഭക്ഷ്യവകുപ്പുമന്ത്രി ആയശേഷം രാഷ്ട്രപതിയായ വ്യക്തിയാണിദ്ദേഹം.
പുറത്തേക്കുള്ള കണ്ണികൾ ഡോക്ടർ.
രാജേന്ദ്രപ്രസാദിന്റെ 125 ആം ജന്മദിനം Archived 2010-01-03 at the Wayback Machine .
ഡോ ക്ടർ.
രാജേന്ദ്രപ്രസാദിന്റെ 124 ആം ജന്മദിനം Archived 2010-01-03 at the Wayback Machine .
രാജേന്ദ്രപ്രസാദിന്റെ സ്മരണക്കായി ഭാരതീയ തപാൽ വകുപ്പ് പുറത്തിറക്കിയ സ്റ്റാംപ് Archived 2011-03-16 at the Wayback Machine .
രാജേന്ദ്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Rajendra_Institute_of_Medical_Sciences
1960-ൽ സ്ഥാപിതമായ അന്നത്തെ രാജേന്ദ്ര മെഡിക്കൽ കോളേജ് ആൻഡ് ഹോസ്പിറ്റൽ (RMCH) നവീകരിച്ച് 2002 ഓഗസ്റ്റ് 15-ന് സ്ഥാപിതമായ, ഇന്ത്യയിലെ ജാർഖണ്ഡിന്റെ തലസ്ഥാനമായ റാഞ്ചിയിലെ ഒരു മെഡിക്കൽ സ്ഥാപനമാണ് രാജേന്ദ്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ( RIMS ).
ജാർഖണ്ഡ് അസംബ്ലിയുടെ നിയമപ്രകാരം സ്ഥാപിതമായ ഒരു സ്വയംഭരണ സ്ഥാപനമാണ് ഈ കോളേജ്.
മരുന്നുകൾക്കൊപ്പം സൗജന്യ മെഡിക്കൽ സേവനവും ഈ ഇൻസ്റ്റിറ്റ്യൂട്ട് നൽകുന്നു.
ശസ്ത്രക്രിയാ മേഖലയിലെ വികസനങ്ങളിൽ മിനിമൽ ആക്‌സസ് കോസ്മെറ്റിക് സൗണ്ട് (MACS) ശസ്ത്രക്രിയ ഉൾപ്പെടുന്നു.
റിംസ് അഡ്മിനിസ്ട്രേറ്റീവ് വിംഗ് പാർക്കിംഗും അക്കാദമിക് കോംപ്ലക്സിൽ നിന്ന് കാണുന്നതുപോലെ വിവേകാനന്ദ് പാർക്കും
നിരവധി മെഡിക്കൽ ഡിപ്പാർട്ട്‌മെന്റുകളുള്ള ബഹുനില കെട്ടിടത്തിൽ റിംസിന് ബ്ലോക്കുകളുണ്ട്.
എമർജൻസി, ബ്ലഡ് ബാങ്ക്, പാത്തോളജി, ഫോറൻസിക് മെഡിസിൻ, ഓർത്തോപീഡിക്, ന്യൂറോ സർജറി, ഒബിഎസ്ടി, ഗൈന, ഇഎൻടി, ഐ, അനസ്‌തേഷ്യോളജി, ബയോകെമിസ്ട്രി, മൈക്രോബയോളജി, ഫാർമക്കോളജി, സ്കിൻ എസ്ടിഡി, ലെപ്രസി, ഫിസിക്കൽ മെഡിസിൻ ആൻഡ് റീഹാബിലിറ്റേഷൻ, യൂറോളജി, കാർഡിയോളജി, റേഡിയോളജി എന്നിങ്ങനെ 55 ഡിപ്പാർട്ടുമെന്റുകൾ രാജേന്ദ്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലുണ്ട്.
റിംസിൽ സിടി സ്കാൻ, 24 മണിക്കൂറും എമർജൻസി പാത്തോളജി, എയ്ഡ്സ് ക്ലിനിക്ക്, എക്സ്-റേ, യുഎസ്ജി, ടെലിമെഡിസിൻ ഡിപ്പാർട്ട്മെന്റ്, ഡീപ് എക്സ്-റേ യൂണിറ്റ് തുടങ്ങിയ സൗകര്യങ്ങളുണ്ട്.
ഡെന്റൽ ഇൻസ്റ്റിറ്റ്യൂട്ട് 2017-ൽ 50 വിദ്യാർത്ഥികളെ ഉൾപ്പെടുത്തി പ്രവർത്തനം ആരംഭിച്ചു.
രാജേന്ദ്ര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന് സ്വന്തമായി രക്തബാങ്ക്, സ്കൂൾ ഓഫ് നഴ്സിംഗ്, ഡെന്റൽ കോളേജ്, കോളേജ് ഓഫ് നഴ്സിംഗ് എന്നിവയുണ്ട്.
റിംസ് മെഡിക്കൽ കോഴ്‌സുകളിൽ എംബിബിഎസ്, ബിഡിഎസ്, ബിരുദാനന്തര ബിരുദം - എംഡി, എംഎസ്, ഡിഎം, എം സിഎച്ച്, ഡിപ്ലോമ എന്നിവ ഉൾപ്പെടുന്നു, നഴ്സിംഗ് കോഴ്സുകളിൽ ബി എസ്സി .
നഴ്‌സിംഗും ഡിപ്ലോമ ഇൻ ജനറൽ നഴ്‌സിംഗ് ആൻഡ് മിഡ്‌വൈഫറി (ജിഎൻഎം) യും ഉൾപ്പെടുന്നു.
ഇത് റേഡിയോളജി, പാത്തോളജിക്കൽ ഇൻവെസ്റ്റിഗേഷൻ സൗകര്യങ്ങളും വാഗ്ദാനം ചെയ്യുന്നു.
ഒരു റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി ബ്ലോക്ക് നിർമ്മിച്ചു വരുന്നു.
എംബിബിഎസ് പരീക്ഷകൾ നടത്തുന്നതിനായി ഇൻസ്റ്റിറ്റ്യൂട്ടിനെ സർവകലാശാലയാക്കി ഉയർത്താനുള്ള തീരുമാനം 2016-ലാണ് എടുത്തത്.
റിംസ് റാഞ്ചിയിൽ വളരെ വലുതും വിശാലവുമായ ഒരു ക്യാമ്പസ് ഉണ്ട്.
സെൻട്രൽ എമർജൻസി വഴിയുള്ള പ്രവേശന കവാടങ്ങളുള്ള ഒരു ഒപിഡി കോംപ്ലക്സും ഒപിഡിക്ക് പ്രത്യേക പ്രവേശന കവാടവുമുണ്ട്.
എല്ലാ സ്പെഷ്യാലിറ്റി വിഭാഗങ്ങളും ന്യൂറോ സർജറി വിഭാഗവും ഉൾക്കൊള്ളുന്ന അഞ്ച് നിലകളുള്ള കെട്ടിടമാണ് പ്രധാന ആശുപത്രി കെട്ടിടം.
കെട്ടിടത്തിന് വിവിധ വാർഡുകളെയും ഒടികളെയും ബന്ധിപ്പിക്കുന്ന വലിയ ഇടനാഴികളുണ്ട്.
റിംസ് റാഞ്ചി, സൂപ്പർ സ്പെഷ്യാലിറ്റി ബ്ലോക്ക്
സൂപ്പർ സ്പെഷ്യാലിറ്റി ബിൽഡിംഗിൽ കാർഡിയോളജി വിഭാഗം, കാർഡിയോ ഒപിഡി, യൂറോളജി വിഭാഗം, പീഡിയാട്രിക് സർജറി വിഭാഗം എന്നിവയും ഭാവിയിൽ വികസിക്കുന്ന മറ്റ് ഡിപ്പാർട്ട്‌മെന്റുകൾക്ക് ഇടവുമുണ്ട്.
ഓങ്കോളജി ബ്ലോക്കിന് മുകളിലെ 2 നിലകളിൽ ഓങ്കോ ഒപിഡി, വാർഡ്, ഒടികൾ, സെൻട്രൽ ലൈബ്രറി എന്നിവയുണ്ട്.
CSSD, യന്ത്രവൽകൃത അലക്കുശാല, ബ്ലഡ് ബാങ്ക്, അടുക്കള, മോർച്ചറി തുടങ്ങി നിരവധി ചെറിയ കെട്ടിടങ്ങൾ കാമ്പസിനുള്ളിൽ സ്ഥിതി ചെയ്യുന്നു.
അഡ്മിനിസ്ട്രേറ്റീവ് ബ്ലോക്കിൽ നിരവധി ഉദ്യോഗസ്ഥരുടെ ഓഫീസുകൾ ഉണ്ട്.
അക്കാദമിക് കോംപ്ലക്സിൽ എല്ലാ ലക്ചർ തിയറ്ററുകളും, പ്രായോഗിക ഹാളുകളും, ഡയറക്ടറുടെ ഓഫീസും ഉണ്ട്.
ഡിപ്പാർട്ട്‌മെന്റ് ഓഫ് അനാട്ടമി, എഫ്എംടി എന്നിവയ്ക്ക് പ്രത്യേക കെട്ടിടങ്ങളുണ്ട്.
അക്കാദമിക് കോംപ്ലക്‌സിനോട് ചേർന്നാണ് അനാട്ടമി ലെക്ചർ തിയേറ്റർ സ്ഥിതി ചെയ്യുന്നത്.
റിംസ് ഓഡിറ്റോറിയം ഗേറ്റ് നമ്പർ 1 ന് സമീപമാണ് സ്ഥിതി ചെയ്യുന്നത്.
ഇത് വളരെ വലുതാണ്, കൂടാതെ 500 പേർക്ക് എളുപ്പത്തിൽ ഉൾക്കൊള്ളാൻ കഴിയും.
കാമ്പസിലെ റിംസ് സ്റ്റേഡിയം ഫെസ്റ്റുകളിൽ എല്ലാ കായിക പരിപാടികളും കച്ചേരികളും നടത്തുന്നു.
സ്റ്റേഡിയം കെട്ടിടത്തിൽ യോഗാ സെന്ററും ജിമ്മും വരുന്നു.
നഴ്സിംഗ് സ്കൂളിന് 2 പ്രത്യേക കെട്ടിടങ്ങളുണ്ട്.
പുതിയ ട്രോമ സെന്ററും എമർജൻസി ബ്ലോക്കും പേയിംഗ് വാർഡും പുതിയ അഡ്മിനിസ്‌ട്രേറ്റീവ് കെട്ടിടവും 2019-ൽ ഉദ്ഘാടനം ചെയ്തു.
ഡോക്ടർമാർ, മെഡിക്കൽ വിദ്യാർത്ഥികൾ, ജീവനക്കാർ എന്നിവരുടെ സൗകര്യാർത്ഥം കാമ്പസിനുള്ളിൽ ഒരു എസ്ബിഐ സ്ഥിതി ചെയ്യുന്നു.
എല്ലാ വർഷവും എംബിബിഎസ് ബിരുദ കോഴ്‌സിന് 90 വിദ്യാർത്ഥികളെ ഉൾപ്പെടുത്തിയിരുന്നു.
മെഡിക്കൽ കൗൺസിൽ ഓഫ് ഇന്ത്യയുടെ (എംസിഐ) പുതിയ നിയന്ത്രണങ്ങൾ അനുസരിച്ച്, 150 (ഇഡബ്ല്യുഎസ്) സീറ്റുകൾ ആയി ഇത് വർധിപ്പിച്ചിട്ടുണ്ട്.
250 സീറ്റുകളാക്കി ഉയർത്താനുള്ള ശ്രമത്തിലാണ് അധികൃതർ.
ഇൻസ്റ്റിറ്റ്യൂട്ട് മിക്കവാറും എല്ലാ വകുപ്പുകളിലും ബിരുദാനന്തര വിദ്യാഭ്യാസം നൽകുന്നു.
എല്ലാ സീറ്റുകളും നീറ്റ് വഴി (ഒരു ഭാഗം ദേശീയ തലത്തിലുള്ള മെറിറ്റിലൂടെയും ബാക്കി സംസ്ഥാനതല മെറിറ്റിലൂടെയും) നികത്തുന്നു.
കോഴ്സുകൾ എം.ബി.ബി.എസ് ബി.ഡി.എസ് എം.ഡി എം എസ് ബിരുദാനന്തര ഡിപ്ലോമ കോഴ്സുകൾ ഡിഎം കാർഡിയോളജി എം സിഎച്ച് യൂറോ സർജറി (6 വർഷം) ബി.എസ്‌സി നഴ്‌സിംഗ് എം എസ്സി നഴ്സിംഗ് {2015 മുതൽ} പാരാമെഡിക്കൽ ഫിസിയോതെറാപ്പി
റാഞ്ചി യൂണിവേഴ്സിറ്റി (ഒരു നോൺ മെഡിക്കൽ യൂണിവേഴ്സിറ്റി) ആണ് പരീക്ഷകൾ നടത്തുന്നത്.
ബിരുദധാരികൾ മാർച്ച് 31-ന് മുമ്പ് ഇന്റേൺഷിപ്പ് പൂർത്തിയാക്കണം.
കോളേജിൽ 1500 കിടക്കകളുള്ള മൾട്ടി സ്പെഷ്യാലിറ്റി ആശുപത്രിയുണ്ട്.
ഓങ്കോളജി സെന്റർ, 50 പേർക്ക് ഇരിക്കാവുന്ന ഡെന്റൽ ഇൻസ്റ്റിറ്റ്യൂട്ട്, കാർഡിയോ തൊറാസിക് സർജറി സെന്റർ, നെഫ്രോ-യൂറോളജി സെന്റർ തുടങ്ങിയ കേന്ദ്രങ്ങളുണ്ട്.
ആശുപത്രിക്ക് ചുറ്റുമുള്ള അന്തരീക്ഷം ശാന്തമാണ്, പാരമ്പര്യേതര സാങ്കേതിക വിദ്യകൾ ഉപയോഗിച്ചാണ് രോഗികളെ ചികിത്സിക്കുന്നത്.
പുതുതായി നിർമ്മിച്ച 100 കിടക്കകളുള്ള പേയിംഗ് വാർഡുകൾ മിതമായ നിരക്കിൽ സ്വകാര്യ ആശുപത്രികൾ പോലെയുള്ള സൗകര്യങ്ങൾ നൽകുന്നു.
കോളേജിൽ 20 കിടക്കകളുള്ള ഒരു ട്രോമ സെന്റർ ഉണ്ട്, കിഴക്കൻ ഇന്ത്യയിൽ ഇത്തരത്തിലുള്ള ആദ്യത്തേതാണ് ഇത്.
സൂപ്പർ സ്പെഷ്യാലിറ്റി ബ്ലോക്കിന്റെ ഒരു ഭാഗം പേയിംഗ് വാർഡുകളും കാണാം വിദ്യാർത്ഥി ജീവിതവും പാഠ്യേതര പ്രവർത്തനങ്ങളും
കോളേജ് എല്ലാ വർഷവും "SYNERGY" എന്ന പേരിൽ ഒരു ഇൻട്രാ കോളേജ് ഫെസ്റ്റ് സംഘടിപ്പിക്കാറുണ്ടായിരുന്നു, അത് 2015-ൽ നിർത്തലാക്കി.
വാർഷിക കോളേജ് മാഗസിൻ, സ്പ്രിഹ 2014 വരെ പ്രസിദ്ധീകരിച്ചു.
കാമ്പസിൽ ഒരു ഇൻഡോർ ബാഡ്മിന്റൺ ഹാൾ ഉണ്ട്.
എല്ലാ ഹോസ്റ്റലിലും കാരംസും ടേബിൾ ടെന്നീസ് മുറിയും നൽകിയിട്ടുണ്ട്.
ഒരു മൾട്ടി പർപ്പസ് ഹാൾ ലഭ്യമാണ്.
ഇൻട്രാ കോളേജ് കൾച്ചറൽ ഫെസ്റ്റ് "പലാഷ്", സ്പോർട്സ് ഫെസ്റ്റ് "പാലേസ്ട്ര" എന്നിവയുടെ കന്നി പതിപ്പ് യഥാക്രമം 2017 നവംബർ മാസത്തിലും 2019 ഡിസംബറിലും സംഘടിപ്പിച്ചു.
കൾച്ചറൽ സൊസൈറ്റി, സിനിമാ സൊസൈറ്റി, ലിറ്റററി സൊസൈറ്റി, ക്വിസ് സൊസൈറ്റി, പ്രാർത്ഥന തുടങ്ങി വിവിധ സൊസൈറ്റികൾ പ്രവർത്തനക്ഷമമാണ്.
റിംസിൽ പ്രവേശനം തേടുന്ന വിദ്യാർത്ഥികൾ റാഗിംഗ് ഭീഷണി തടയുന്നതിനായി കോടതി പുറപ്പെടുവിച്ച സത്യവാങ്മൂലം സമർപ്പിക്കേണ്ടതുണ്ട്.
കാമ്പസ് ജീവിതം
ഇവിടെ ഏഴ് ആൺകുട്ടികളുടെ ഹോസ്റ്റലുകളും നിരവധി പെൺകുട്ടികളുടെ ഹോസ്റ്റലുകളുമുണ്ട്.
ആൺകുട്ടികൾക്ക് സിംഗിൾ സീറ്റർ മുറികൾ നൽകിയിട്ടുണ്ട്..
500 മുറികളുള്ള പുതിയ പെൺകുട്ടികളുടെ ഹോസ്റ്റൽ വരുന്നു.
ആൺകുട്ടികൾക്കായി പുതിയ നമ്പർ 8 ഹോസ്റ്റലും വരുന്നു.
കാമ്പസിൽ ഫുട്ബോൾ സ്റ്റേഡിയം ഉണ്ട്, അത് വിവിധ കായിക വിനോദങ്ങൾക്കായി ഉപയോഗിക്കുന്നു.
സ്റ്റേഡിയത്തിൽ ജിമ്മും യോഗ സെന്ററും ഉണ്ടാകും.
ഒരു ഇൻഡോർ സ്റ്റേഡിയം നിലവിലുണ്ട്.
കാമ്പസിൽ ബാസ്‌ക്കറ്റ്‌ബോൾ കോർട്ടും ടെന്നീസ് കോർട്ടും ഉണ്ടായിരുന്നു, എന്നാൽ ഇപ്പോൾ അവയുടെ സ്ഥാനത്ത് പുതിയ അക്കാദമിക് ബ്ലോക്ക് നിർമ്മിച്ചിരിക്കുന്നു.
ആൺകുട്ടികളുടെ ഹോസ്റ്റലുകളിൽ ടേബിൾ ടെന്നീസ് മുറിയുണ്ട്.
നിലവിൽ ഒരു കാന്റീനും ലഭ്യമല്ല.
അവലംബം പുറം കണ്ണികൾ www.rimsranchi.org
രാജേന്ദ്ര കേശവ്‌ലാൽ ഷാ ഇംഗ്ലീഷ് വിലാസം https://ml.wikipedia.org/wiki/Rajendra_Keshavlal_Shah ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഗുജറാത്തി കവിയാണ് രാജേന്ദ്ര കേശവ്‌ലാൽ ഷാ .
1913 ജനുവരി 28 -ന് ഗുജറാത്തിലെ കപഡ്വനജിൽ ജനിച്ചു.
ഇരുപതിലധികം കവിതാ സമാഹാരങ്ങൾ ഇദ്ദേഹച്ചിച്ചിട്ടുണ്ട്.
പ്രകൃതിയുടെ സൗന്ദര്യം, ആദിവാസികളുടെയും മത്സ്യബന്ധനക്കാരുടെയും  ജീവിതം, തുടങ്ങിയവയാണ് ഇദ്ദേഹത്തിന്റെ കവിതകളിലെ പ്രധാന വിഷയങ്ങൾ.
രബ്രീന്ദനാഥ ടാഗോർ ഇദ്ദേഹത്തെ വളരെയധികം സ്വാധീനിച്ച ഒരു വ്യക്തിയാണ്.
ധവാനി (1951), ശ്രുതി (1957), മധ്യമ (1978), വിഭാവൻ (1983), (എല്ലാം കവിതാ സമാഹാരങ്ങൾ) ഇദ്ദേഹത്തിന്റെ പ്രധാന കൃതികളിൽ ചിലതാണ്.
ടാഗോറിന്റെ കവിതാസമാഹാരം ബാലക, ജയദേവയുടെ ഗീതാ ഗോവിന്ദ, കോൾറിഡ്ജിന്റെ ദ റൈം ഓഫ് ദ ഏൻഷ്യന്റ് മറൈനർ, ഡാന്റെയുടെ ഡിവൈൻ കോമഡി എന്നീ കൃതികൾ ഇദ്ദേഹം ഗുജറാത്തിയിലേക്ക് പരിഭാഷപ്പെടുത്തിയിട്ടുണ്ട്.
2001-ൽ ഇദ്ദേഹത്തിന് ഇന്ത്യയിലെ ഏറ്റവും ഉന്നതമായ സാഹിത്യ പുരസ്കാരങ്ങളിൽ ഒന്നായ ജ്ഞാനപീഠം ലഭിച്ചു.
രഞ്ചിത്രം സുവർണ ചന്ദ്രക്, ഭാരതീയ് ഭാഷാ പരിഷദ് പുരസ്കാരം എന്നിവയും ലഭിച്ചിട്ടുണ്ട്.
രാജേന്ദ്ര മെമ്മോറിയൽ റിസർച്ച് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Rajendra_Memorial_Research_Institute_of_Medical_Sciences
ഇന്ത്യയിലെ ബീഹാറിലെ പട്‌നയിലെ അഗം കുവാനിൽ സ്ഥിതി ചെയ്യുന്ന ന്യൂഡൽഹിയിലെ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ സ്ഥിരം ഗവേഷണ സ്ഥാപനവും ആരോഗ്യ മന്ത്രാലയത്തിന്റെ സ്വയംഭരണ സ്ഥാപനവുമാണ് രാജേന്ദ്ര മെമ്മോറിയൽ റിസർച്ച് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ( ICMR-RMRIMS ).
പട്‌ന നഗരത്തിന്റെ കിഴക്കൻ ഭാഗത്തുള്ള അഗംകുവാനിലാണ് ഇത് സ്ഥിതി ചെയ്യുന്നത്.
ഇതിന് ഒമ്പത് ഏക്കർ വിസ്തൃതിയുണ്ട്.
കരിമ്പനി കാലാ അസർ, ബ്ലാക്ക് ഫീവർ, അല്ലെങ്കിൽ ഡുംഡം ഫീവർ എന്നിങ്ങനെ അറിയപ്പെടുന്ന വിസറൽ ലീഷ്മാനിയാസിസിന്റെ വിവിധ വശങ്ങളെക്കുറിച്ചുള്ള ഗവേഷണമാണ് ഇതിന്റെ പ്രധാന ഊന്നൽ.
റിപ്പബ്ലിക് ഓഫ് ഇന്ത്യയുടെ ആദ്യ പ്രസിഡന്റ് ഡോ. രാജേന്ദ്ര പ്രസാദിന്റെ സ്മരണാർത്ഥമാണ് ഇതിന് പേര് നൽകിയിരിക്കുന്നത്.
ബീഹാറിൽ നെഞ്ചുരോഗം മൂലം ഡോ. പ്രസാദിന്റെ വിയോഗത്തിനുശേഷം, അദ്ദേഹത്തിന്റെ പേരിൽ നെഞ്ചുരോഗങ്ങളിൽ ശ്രദ്ധ കേന്ദ്രീകരിക്കുന്ന ഒരു സ്ഥാപനം സ്ഥാപിക്കപ്പെട്ടു.
അങ്ങനെ, 1963 ഡിസംബർ 3-ന് ആർഎംആർഐഎംഎസ് സ്ഥാപിതമായി.
2008 ഒക്ടോബറിൽ, ആർഎംആർഐഎംഎസ് പ്രശസ്തമായ കൽക്കട്ട സർവ്വകലാശാലയുമായി ഒരു കരാറിൽ ഏർപ്പെട്ടു, അതിലൂടെ ആർഎംആർഐഎംഎസ്-ന്റെ ഡോക്ടറൽ ഉദ്യോഗാർത്ഥികളെ കൽക്കട്ട യൂണിവേഴ്സിറ്റി ഫാക്കൽറ്റി മേൽനോട്ടം വഹിക്കും.
പിഎച്ച്‌ഡിക്കും മറ്റ് അക്കാദമിക് പ്രവർത്തനങ്ങൾക്കുമായി കൽക്കട്ട സർവകലാശാല ഈ സ്ഥാപനത്തിന് അഫിലിയേഷൻ നൽകിയിട്ടുണ്ട്.
ഇതോടെ, ഇപ്പോൾ ബീഹാറിലെ വിദ്യാർത്ഥികൾക്ക് പാറ്റ്നയിലെ ആർഎംആർഐഎംഎസിൽ ജോലി ചെയ്യുമ്പോൾ കൽക്കട്ട സർവകലാശാലയ്ക്ക് കീഴിൽ ഗവേഷണ പ്രവർത്തനങ്ങൾ നടത്താൻ അവസരമുണ്ട്.
മികച്ച അക്കാദമിക് സ്ഥാപനങ്ങൾക്കായി കൽക്കത്തയിലേക്കോ മറ്റ് സ്ഥലങ്ങളിലേക്കോ പോകുന്ന പ്രാദേശിക വിദ്യാർത്ഥികളെ തടയാൻ ഇത് സഹായിക്കും.
ഏതാനും പതിറ്റാണ്ടുകൾക്ക് മുമ്പ്, ധൻബാദിലെ കൽക്കരി ഖനി തൊഴിലാളികൾക്കായി മരുന്നുകൾ കണ്ടുപിടിക്കുന്നതിൽ ഇൻസ്റ്റിറ്റ്യൂട്ട് ഒരു വലിയ ജോലി ചെയ്തു.
ഡോ (പരേതനായ) ഹർകിരത് സിങ്ങിന്റെ പയനിയർ, ഇൻസ്റ്റിറ്റ്യൂട്ട് കൽക്കരി മൈനേഴ്സ് ന്യൂമോകോണിയോസിസിന് ഒരു മരുന്ന് കണ്ടുപിടിച്ചു, ഇത് ആസ്ത്മയ്ക്ക് സമാനമാണ്.
ഇതും കാണുക ഇന്ത്യയിലെ വിദ്യാഭ്യാസം ഡെസേർട്ട് മെഡിസിൻ റിസർച്ച് സെന്റർ അവലംബം പുറം കണ്ണികൾ ഔദ്യോഗിക വെബ്സൈറ്റ്
രാജേന്ദ്ര അച്യുത് ബദ്വെ
ഒരു ഇന്ത്യൻ മെഡിക്കൽ ഡോക്ടറും ഒങ്കോളജിസ്റ്റും ആണ് രാജേന്ദ്ര അച്യുത് ബദ്വെ .
വൈദ്യശാസ്ത്രരംഗത്തെ സമഗ്ര സംഭാവനകളെ പരിഗണിച്ച് 2013 ൽ ഇന്ത്യാ ഗവൺമെന്റ് അദ്ദേഹത്തെ പത്മശ്രീ നൽകി ആദരിച്ചു.
1956 ൽ പശ്ചിമ ഇന്ത്യൻ സംസ്ഥാനമായ മഹാരാഷ്ട്രയിലെ മുംബൈയിലാണ് രാജേന്ദ്ര അച്യുത് ബദ്വെ ജനിച്ചത്.
മിടുക്കനായ വിദ്യാർത്ഥിയും ഗണിതശാസ്ത്രത്തിനുള്ള അതാലി മെഡൽ ജേതാവുമാണെന്ന് റിപ്പോർട്ട് ചെയ്യപ്പെട്ട ബാദ്വെ 1978 ൽ മെഡിസിൻ (എം‌ബി‌ബി‌എസ്) ബിരുദം നേടിയത് ഡോറാബ് ടാറ്റ സ്‌കോളർ‌ഷിപ്പോടുകൂടിയാണ്.
എഞ്ചിനീയറിംഗ് അല്ലെങ്കിൽ മെഡിസിൻ എടുക്കുന്നതിൽ അദ്ദേഹം ആശയക്കുഴപ്പത്തിലായിരുന്നുവെങ്കിലും ഒരു നാണയം ടോസ് ചെയ്തതിനുശേഷമാണത്രേ അദ്ദേഹം വൈദ്യശാസ്ത്രത്തിലേക്ക് തിരിഞ്ഞത്.
ബോംബെ സർവകലാശാലയിൽ നിന്ന് എം.എസ്. ബിരുദാനന്തര ബിരുദം പൊതു ശസ്ത്രക്രിയയിലായിരുന്നു.
മുംബൈയിലെ ടാറ്റ മെമ്മോറിയൽ ഹോസ്പിറ്റലിൽ സർജിക്കൽ ഓങ്കോളജി വിഭാഗം മേധാവിയായി ചേരുന്നതിന് മുമ്പ് ബാദ്വെ നിരവധി സ്ഥാപനങ്ങളിൽ പ്രവർത്തിച്ചിട്ടുണ്ട്.
ടോക്കിയോയിലെ ടൊറോണമോൻ ഹോസ്പിറ്റലിൽ 1989 ൽ ഇന്റർനാഷണൽ സൊസൈറ്റി ഫോർ ഡിസീസസ് ഓഫ് ഓശ്ട്രോഫാഗസ് ഫെലോ ആയി ജോലി ചെയ്തു.
ഗൈസ് ഹോസ്പിറ്റൽ, കിംഗ്സ് കോളേജ് ലണ്ടൻ സ്കൂൾ ഓഫ് മെഡിസിൻ, റോയൽ മാർസ്ഡൻ ഹോസ്പിറ്റൽ എന്നിവിടങ്ങളിൽ 1992 വരെ രജിസ്ട്രാർ, ഓണററി കൺസൾട്ടന്റ് എന്നീ നിലകളിൽ പ്രവർത്തിച്ചു.
നിലവിൽ ടാറ്റ മെമ്മോറിയൽ സെന്ററിന്റെ ഡയറക്ടറാണ്.
രാജേന്ദ്ര ബാദ്‌വെ മുംബൈയിലാണ് താമസിക്കുന്നത്.
ഓങ്കോളജിയിലെ ഒരു വിദഗ്ധൻ ആയാണ് ബാദ്വെ കണക്കാക്കപ്പെടുന്നത്; ലോകമെമ്പാടുമുള്ള കാൻസർ പരിചരണ തന്ത്രങ്ങൾ, രോഗ മാനേജ്മെന്റ്, ഗവേഷണ പ്രോട്ടോക്കോളുകൾ എന്നിവ ആവിഷ്കരിക്കുന്നതിന് അദ്ദേഹത്തിന്റെ അഭിപ്രായങ്ങൾ പരിഗണിക്കപ്പെടുന്നു.
സ്തനാർബുദ ചികിത്സയിൽ പയനിയറിംഗ് ഗവേഷണത്തിന്റെ ബഹുമതി അദ്ദേഹത്തിനുണ്ട് ക്യാൻസറിന്റെ കൂടിയഘട്ടങ്ങളുള്ള 350 സ്ത്രീകളെ കീമോതെറാപ്പിക്ക് വിധേയനാക്കിയത് പോലുള്ള അദ്ദേഹത്തിന്റെ ചില ഗവേഷണങ്ങൾ നന്നായി രേഖപ്പെടുത്തിയിട്ടുണ്ട്.
ശസ്ത്രക്രിയാ രീതികൾ അവലംബിക്കുന്ന കേസുകളുടെ അതിജീവന നിരക്ക് മിക്കവാറും മരുന്നുകൾ മാത്രം നൽകിയ കേസുകൾക്ക് തുല്യമാണെന്നും സ്തനാർബുദത്തെ ശസ്ത്രക്രിയയ്ക്ക് സമാനമായ ഫലപ്രാപ്തിയോടെ പ്രതിരോധിക്കാൻ മരുന്നുകൾക്ക് കഴിവുണ്ടെന്നും അദ്ദേഹത്തിന്റെ പഠനങ്ങൾ വെളിപ്പെടുത്തി.
പ്രവർത്തനക്ഷമമായ സ്തനാർബുദത്തിനായുള്ള ആർത്തവചക്രത്തിലെ ശസ്ത്രക്രിയയുടെ സമയത്തെക്കുറിച്ചുള്ള അദ്ദേഹത്തിന്റെ ഗവേഷണങ്ങളിലൊന്ന് യുഎസിലെയും യുകെയിലെയും കാൻസർ ചികിത്സാ വ്യവസ്ഥകളെ നല്ല രീതിയിൽ സ്വാധീനിക്കുന്നു.
സ്തനാർബുദം, ട്യൂമർ സെല്ലുകൾ രക്തചംക്രമണം, സോളിഡ് ട്യൂമറുകളിലെ ഡിഎൻഎ, ക്ലിനിക്കൽ റിസർച്ച് മെത്തഡോളജി, ഓങ്കോളജിയിലെ എപ്പിഡെമോളജിക്കൽ റിസർച്ച്  തുടങ്ങിയ മേഖലകളിൽ അദ്ദേഹം നൽകിയ സംഭാവനകൾ ആഗോളതലത്തിൽ  കാൻസർ ബയോളജിയെക്കുറിച്ച് നന്നായി മനസ്സിലാക്കുന്നതിനും ജീവൻ രക്ഷിക്കുന്നതിനും സഹായിക്കുന്നു.
ഓറൽ കാവിറ്റിയിലെ ക്യാൻസറിന്റെ സമകാലിക പരിപാലനത്തിനുള്ള സംഭാവനകളിലൂടെയും അദ്ദേഹം അറിയപ്പെടുന്നു.
ശസ്ത്രക്രിയയ്ക്ക് മുമ്പ് നോഡൽ രോഗം ഇല്ലാത്ത രോഗികളിൽ കഴുത്തിലെ ലിംഫ് നോഡുകളുടെ രോഗപ്രതിരോധ ചികിത്സയുടെ ഗുണം തെളിയിക്കുന്നതിനുള്ള ആദ്യത്തെ റാൻഡം പഠനത്തിന് നേതൃത്വം നൽകി.
ഇന്ത്യയിൽ ആദ്യമായി ബാദ്വെ ക്ലിനിക്കൽ റിസർച്ച് സെക്രട്ടേറിയറ്റിന് തുടക്കം കുറിക്കുകയും നടപ്പാക്കുകയും ചെയ്തതായി റിപ്പോർട്ടുണ്ട്.
മൾട്ടി സെന്റർ ക്ലിനിക്കൽ ട്രയലുകൾക്കായി ഡിപ്പാർട്ട്മെന്റ് ഓഫ് ആറ്റോമിക് എനർജി ക്ലിനിക്കൽ ട്രയൽസ് സെന്ററുകൾ സ്ഥാപിച്ചതിനു പിന്നിലും അദ്ദേഹം ഉണ്ടായിരുന്നു.
ഇന്ത്യയിലെ 1000 സ്തനാർബുദ രോഗികളെക്കുറിച്ചുള്ള അദ്ദേഹത്തിന്റെ വലിയഗവേഷണത്തിൽ സ്തനാർബുദ മരണങ്ങൾ 25 ശതമാനം കുറയ്ക്കുന്നതായി റിപ്പോർട്ടുണ്ട്.
വിവിധ പിയർ അവലോകനം ചെയ്ത അന്താരാഷ്ട്ര, ദേശീയ ജേണലുകളിൽ നൂറിലധികം ഗവേഷണ ലേഖനങ്ങൾ ബാദ്വെ പ്രസിദ്ധീകരിച്ചു.
ലാൻസെറ്റ് , ബ്രിട്ടീഷ് ജേണൽ ഓഫ് കാൻസർ , ക്യാൻസർ , ഇന്റർനാഷണൽ ജേണൽ ഓഫ് സർജറി , അന്നൽസ് ഓഫ് ഓങ്കോളജി , ഇന്ത്യൻ ജേണൽ ഓഫ് സർജറി , ഇന്ത്യൻ ജേണൽ ഓഫ് കാൻസർ തുടങ്ങി നിരവധി ജേണലുകളുടെ പിയർ റിവ്യൂവറായി അദ്ദേഹം സേവനമനുഷ്ഠിക്കുന്നു.
ദി ബ്രെസ്റ്റ് ജേണൽ , ഇന്റർനാഷണൽ ജേണൽ ഓഫ് സർജറി, മാമോളജി തുടങ്ങിയ ജേണലുകളുടെ എഡിറ്റോറിയൽ ബോർഡുകളിൽ അംഗമായും പ്രവർത്തിച്ചിട്ടുണ്ട്.
വിവിധ മെഡിക്കൽ സെമിനാറുകളിൽ മുഖ്യ പ്രഭാഷണങ്ങളും ബാദ്വെ നൽകുന്നു.
ടാറ്റ മെമ്മോറിയൽ സെന്റർ ഡയറക്ടറും മുംബൈയിലെ ടാറ്റ മെമ്മോറിയൽ ഹോസ്പിറ്റലിലെ സർജിക്കൽ ഓങ്കോളജി വിഭാഗം മേധാവിയുമാണ് രാജേന്ദ്ര ബാദ്വെ.
ഇന്റർനാഷണൽ ആറ്റോമിക് എനർജി ഏജൻസി വിദഗ്ധരുടെ പാനൽ അംഗവുമാണ്.
ആന്ധ്രാപ്രദേശിലും പഞ്ചാബിലും കാൻസർ കെയർ സെന്ററുകൾ സ്ഥാപിക്കുന്നതിന് ഇന്ത്യൻ സർക്കാർ അദ്ദേഹത്തിന്റെ സേവനങ്ങൾ ഉപയോഗപ്പെടുത്തി.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ രീതിയിൽ ഒരു ദേശീയ കാൻസർ സെന്ററും ആറ് അഖിലേന്ത്യാ സ്ഥാപനങ്ങളും സ്ഥാപിക്കുന്നതിൽ സർക്കാരിന്റെ പ്രധാന ഉപദേശകനായിരുന്നു അദ്ദേഹം.
ഡോ. ബാദ്വെ ഇന്ത്യാ ഗവൺമെന്റ്, ബ്രെസ്റ്റ് ഹെൽത്ത് ഗ്ലോബൽ ഇനിഷ്യേറ്റീവ് , ലോകാരോഗ്യ സംഘടന (ഡബ്ല്യുഎച്ച്ഒ) എന്നിവയുടെ ഉപദേഷ്ടാവാണ്.
കൂടാതെ ഇന്ത്യാ ഗവൺമെന്റ് പ്രോഗ്രാം ഇന്നൊവേഷൻ കൗൺസിൽ ഫോർ കാൻസർ റിസർച്ചിന്റെ തലവനാണ്.